
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

" ΤΕΥΧΟΣ ΤΕΤΑΡΤΟ Αρ. Φύλλου 324 

“ 10 Μαΐου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως δαιτηρητέων δύο σε επαφή κτι¬ 
ρίων που βρίσκονται στον οικισμό «Καταρράκτης» 
του Δήμου Ιωνίας της Νήσου Χίου, φερομένων ως 
ιδιοκτησία Αμπανούδη Ελένης και καθορισμός ειδι¬ 
κών όρων και περιορισμών δόμησης αυτών. 1 

Αλλαγή χρήσης γης στο Ο.Τ. Γ36, περιοχής «Εξωχώ- 
ραφα» του Δήμου Ελευθερούπολης Ν. Καβάλας.. 2 

Αναγνώριση Δημοτικής οδού που συνδέει το σχέδιο 
πόλεως Καστελλίου με τον οικισμό Κάτω Κουρφα- 
λώνα, Κισσάμου, Ν. Χανίων, σαν κύριας δημοτικής. 3 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΔΠΑ/3153 (1) 

Χαρακτηρισμός ως δαιτηρητέων δύο σε επαφή κτιρίων 
που βρίσκονται στον οικισμό «Καταρράκτης» του Δή¬ 
μου Ιωνίας της Νήσου-Χίου, φερομένων ως ιδιοκτησία 
Αμπανούδη Ελένη}και καθορισμός ειδικών όρων και 
περιορισμών δόμησης αυτών. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 “Γενικός Οικοδομικός Κανονισμός" και άλλες 
σχετικές διατάξεις» (ΦΕΚ91/Α/88). 

2. Το άρθρο 29Ατού Ν. 1558/85 «Κυβέρνηση και Κυβερ- 
ντητικά Όργανα», που προστέθηκε στο Νόμο αυτό με το 
άρθρο 27 του Ν. 2081/92, όπως αντικαταστάθηκε με την 
παρ. 2α του άρθρου 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων Υ¬ 
πουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 


4. Το υπ’ αριθ. 359/86 «Οργανισμός Υπουργείου Αιγαί¬ 
ου» (ΦΕΚ 158/Α/86) και ειδικότερα το άρθρο 5 (παρ. 1, ε 
και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των Υ¬ 
πουργών Προεδρίας της Κυβέρνησης και Αιγαίου, «Πρά¬ 
ξεις και έγγραφα αρμοδιότητας του Υπ. Αιγαίου, που ε¬ 
ξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ741/Β/29.11.90). 

6. Την αριθ. ΔΔΟ/Φ.101.22/2205/8.3.1999) (ΦΕΚ 
209/Β/11.3.1999) Απόφαση Υπουργού Αιγαίου «Μεταβί¬ 
βαση αρμοδιοτήτων στον Γενικό Γραμματέα, στους Προϊ¬ 
σταμένους Διευθύνσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή 
Υπουργού». 

7. Τον φάκελλοτου θέματος, που υπέβαλε στο Υπουρ¬ 
γείο Αιγαίου η ενδιαφερόμενη Αμπανούδη Ελένη με την 
από 7.3.1998 αίτησή της που έλαβε τον αριθ. πρωτ. 
2741/17.3.1998 του Υπουργείου Αιγαίου. 

8. Την από 28.1.1999 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στο Δημοτικό Διαμέρισμα Ανέμωνα του Δήμου Ιωνίας και 
στην ενδιαφερομένη Ελένη Αμπανούδη με το αρ. πρωτ. 
ΔΠΑ/12947/1998/28.1.1999 έγγραφό μας. 

8. Την υπ’ αριθ. πρωτ. ΔΠΑ/2622/16.3.1999 υπομνηστι¬ 
κό έγγραφό μας προς το Δήμο Ιωνίας της ν. Χίου. 

9. Το υπ’ αριθ. πρωτ. 555/22.3.1999 (αρ. πρωτ. 
3153/29.3.1999 Υπ. Αιγαίου) έγγραφο του Δήμου Ιωνίας 
Ν. Χίου. 

10. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2του Ν. 
1577/85 (Α' 210) όπως τροποποιήθηκε με την παρ. 2α του 
άρθρου 1 του Ν. 1772/88 (Α' 91) χωρίς να περιέλθουν στο 
Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου τυχόν αντιρρή¬ 
σεις της ενδιαφερομένης. 

11. Το γεγονός ότι από τις κανονιστικές διατάξεις αυ τής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζουμε ως διατηρητέα δύο διώροφα - σε ε¬ 
παφή - κτίρια με υπόγειο, φερόμενα ως ιδιοκτησία της Α¬ 
μπανούδη Ελένης, που βρίσκονται στον οικισμό «Καταρ¬ 
ράκτης» του Δήμου Ιωνίας της νήσου Χίου, που οημειώ- 

νονται ως ΚΤΙΡΙΟ Α και ΚΤΙΡΙΟ Β στο σχετικό διάγραμμα 
σε κλίμακα 1:100 που θεωρήθηκε από την Προϊστάμενη 
του Τμήματος Πολιτιστικής Ανάπτυξης του Υπουργείου 
Αιγαίου με την υπ' αριθ. 3153/1999 πράξη της, και που συ¬ 
νοπτικό του αντίτυπο δημοσιεύεται με την παρούσα από¬ 
φαση γιατί διαθέτουν αξιόλογα αρχιτεκτονικά και μορφο- 
λογικά στοιχεία και αποτελούν τυπικό δείγμα λαϊκής πα¬ 
ραδοσιακής αρχιτεκτονικής κατασκευών αυτού του 
τύπου. 

2. Στα χαρακτηριζόμενα ως διατηρητέα δύο κτίρια απα¬ 
γορεύεται η αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέρονται οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό των χαρακτηριζομένων ως 
διατηρητέων δύο κτιρίων, εφ’ όσον δεν αλλοιώνεται ο αρ¬ 
χιτεκτονικός χαρακτήρας τους. 

4. Επιτρέπεται για λειτουργικούς και αισθητικούς λό¬ 
γους: 

α) Η μετατροπή του υφιστάμενου μικρού παραθύρου 
στον β' όροφο της πίσω όψης (ανατολική όψη) του «ΚΤΙ¬ 
ΡΙΟΥ Α» σε παράθυρο με τα ίδια χαρακτηριστικά (υλικά - 
αναλογίες) του ήδη υπάρχοντος στην όψη αυτή παραθύ¬ 
ρου του α ορόφου και στον ίδιοι κατακόρυφο άξονα με 
αυτό. 

β) Η κατασκευή διακοσμητικού πλαισίου από σοβά και 
στα δύο αυτά παράθυρα καθώς και στην υφιστάμενη πόρ¬ 
τα στο ισόγειο. 

γ) Η αντικατάσταση του υφιστάμενου μεταλλικού στε¬ 
γάστρου με ξύλινο κεραμοσκέπαστο στον όροφο της κύ¬ 
ριας όψης (δυτική όψη) του κτιρίου αυτού, όπως αυτά 
φαίνονται στο εγκεκριμένο με το αριθ. 2/5.2.1998 (θέμα 


19) Πρακτικό της Α' βάθμιας ΕΠΑΕ Ν. Χίου σχέδιο όψεων 
Α και Β σε κλίμακα 1:50 και που συνοπτικό του αντίτυπο 
δημοσιεύεται με την παρούσα απόφαση. 

5. Κατά την αποκατάσταση των χαρακτηριζομένων ως 
διατηρητέων δύο κτιρίων οι όψεις τους επιτρέπεται να 
μείνουν ανεπίσχριστες με εμφανή τη λιθοδομία τους, ε¬ 
κτός φυσικά τα από σοβά διακοσμητικά στοιχεία που 
πλαισιώνουν τα ανοίγματα. Η επιστέγασήτους θα είναι δί- 
ριχτη κεραμοσκεπής στέγη, αποκλεισμένης της κατα¬ 
σκευής βατού δώματος. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δια¬ 
τηρητέα δύο κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν 
για τυχόν χρήσεις των χώρων του κτιρίων αυτών. 

7. Για οποιοδήποτε οικοδομική εργασία στο εξωτερικό 
των χαρακτηριζομένων ως διατηρητέων δύο κτιρίων κα¬ 
θώς και για την τοποθέτηση επιγραφών, απαιτείατι η έ¬ 
γκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) και η έκδοση της κατά τον Νόμο απαι- 
τουμένης οικοδομικής αδείας, αυτής της τελευταίας α- 
παιτουμένης και για την εκτέλεση οποιοσδήποτε οικοδο¬ 
μικής εργασίας στο εσωτερικό των κτιρίων. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το τοπογραφικό 
διάγραμμα και το σχέδιο όψεων που τη συνοδεύουν στην 
Εφημερίδα της Κυβερνήσεως. 

Μυτιλήνη, 15 Απριλίου 1999 

Με εντολή Υπουργού 
Ο Γενικός Γραμματέας 
ΓΙΑΝΝΗΣ ΜΑΧΑΙΡ1ΔΗΣ 

Αριθ. 12/2624/99 (2) 

Αλλαγή χρήσης γης στο Ο.Τ. Γ36, περιοχής «Εξωχώρα- 
φα» του Δήμου Ελευθερούπολης Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Ν.Δ. της 17.7.1923 περί σχ. πόλεων 
κλπ. 

2. Τις διατάξεις του 1337/1983 (ΦΕΚ 33 Α) «Επέκταση 
των πολεοδομικών σχεδίων κλπ» όπως τροποποιήθηκαν 
με το Ν. 1512/1985 (ΦΕΚ 4 Α) «Τροπ. και συμπλήρωση 
πολ. διατάξεων κλπ». 

3. Τις διατάξεις του Ν. 3200/1955 (ΦΕΚ 97 Α) «Περί διοι¬ 
κητικής αποκέντρωσης». 

4. Τις διατάξεις του μεαρ. 183 Π.Δ. της 9.5.1986 «Μετα¬ 
βίβαση αρμοδιότητας στους Νομάρχες κλπ». 

5. Την με αρ. 3856/14.4.88 Απόφαση Νομάρχη Καβάλας 
για την αναθεώρηση του σχεδίου πόλης Ελευθερούπο¬ 
λης. 

6. Την με αρ. 47/99 απόφαση του Δημ. Συμβουλίου Ε- 
λευ/πολης. 

7. Την με αρ. 3/15/99 θετική γνωμοδότηση του ΣΧΟΠ Ν. 
Καβάλας, επειδή: 


Στο Ο.Τ. Γ36 θα ανεγερθεί κτίριο Λυκείου πλησίον του υ- 
πάρχοντος Γ υμνασίου ώστε: 

α) να χρησιμοποιούνται οι ίδιες υποδομές όπως γυμνα¬ 
στήριο κ.λ.π. 

β) τα εκπαιδευτήρια θα λειτουργούν μόνο το πρωί για να 
διασφαλισθούν όσο το δυνατόν καλλύτερες συνθήκες εκ¬ 
παίδευσης, και 

γ) ο περιορισμός του Κ.Χ. δεν είναι αντίθετος προς τις 
γενικότερες πολεοδομικές ανάγκες της περιοχής, απο¬ 
φασίζουμε: 

1. Εγκρίνεται η αλλαγή χρήσης γης στο Ο.Τ. Γ36, από 
Κ.Χ. σε χώρο εκπαίδευσης, όπως φαίνεται στο διάγραμμα 
που συνοδεύει την απόφαση και υπογράφεται από τον 
προϊστάμενο της ΔΠ & Π Ν. Καβάλας. 

2. Η ισχύς της απόφασης αυτής αρχίζει με την δημοσί¬ 
ευσή της στην Εφημερίδα της Κυβερνήσεως στην οποία 
στέλνεται για δημοσίευση. 

3. Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου Ελευθερούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Απριλίου 1999 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

Αριθ. 1497/1636 (3) 

Αναγνώριση Δημοτικής οδού που συνδέει το σχέδιο πό- 
λεως Καστελλίου με τον οικισμό Κάτω Κουρφαλώνα, 
Κισσάμου, Ν. Χανίων, σαν κύριας δημοτικής. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του Π.Δ. 24/5/85 (ΦΕΚ 270Δ/31.5.85) και 
ειδικότερα την παράγρ. 2 του άρθρου 1. 

2. Τη με αριθμό 71/98 Απόφαση του Δ.Σ. Κισσάμου. 

3. Το με αριθμό 1/99 (θέμα Ιο) Πρακτικό του Συμβουλί¬ 
ου Χ.Ο.Π. Ν. Χανίων, αποφασίζουμε: 

1. Αναγνωρίζουμε σαν κύρια δημοτική οδό την οδό που 
συνδέει το σχέδιο πόλεως Καστελλίου, όπως αυτό εγκρί- 
θηκε με το Π.Δ. 26.1.90 (ΦΕΚ 91 Δ/16.2.90), με τον οικισμό 
Κάτω Κουρφαλώνα, Κισσάμου, Ν. Χανίων και όπως αυτή 


σημειώνεται στο συνοδευτικό της απόφασης αυτής από¬ 
σπασμα χάρτη 1:5.000 το θεωρημένο από τον Προϊστέ- 
μενο της Δ/νσης Πολεοδομίας της Νομαρχιακής Αυτοδι¬ 
οίκησης Χανίων με ημερομηνία 8.3.99. 

2. Στην οδό αυτή έχουν εφαρμογή οι διατάξεις της πα- 
ραγρ. 2 του άρθρου 1 του από 24.5.85 Π.Δ. (ΦΕΚ 270 
Δ/85). 

3. Η απόφαση αυτή δεν προκαλεί δαπάνες σε βάρος του 
Κρατικού Προϋπολογισμού ούτε του προϋπολογισμού 
του Δήμου Κισσάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 30 Μαρτίου 1999 

Ο Νομάρχης κ.α.α. 

Ο Βοηθός Νομάρχη 

Γ. ΑΓΟΡΑΣΤΑΚΗΣ 











